Er din hund understimuleret?
Får din hund ikke opfyldt sine behov for stimulering i løbet af dagen, og kommer den ikke af med nok energi, kan det resultere i, at den ikke kan finde ro. Selvom det kan være fristende at bruge pindekast eller boldkast som en løsning, da hunden her får bevæget sig, bør du som hundeejer gøre det med måde. For sådanne aktiviteter kan faktisk ende i, at din hund blot bliver mere stresset. Oplever du, at din hund er stresset og urolig i hverdagen, kan det være bedre at starte med at øge den mentale stimulering, så den får lov til at bruge sin hjerne. En god, lang gåtur, hvor den kan bruge sin næse, er også en glimrende aktivitet. Derudover er mindre træningsøvelser såsom søgeøvelser eller andet, hvor din hund selv kan tage en masse initiativ, super gode.